จอร์ช โซรอส บริจาค 18,000 ล้านดอลล่าให้การกุศล - FINNOMENA
Wall Street Journal รายงานว่า จอร์ช โซรอส มหาเศรษฐีเจ้าของกองทุนเฮชฟันด์ชื่อดัง เพิ่งได้บริจาคทรัพย์สินส่วนใหญ่อันมหาศาลของเขาให้กับองค์กรกุศลของตน
18 ต.ค. 2560

Wall Street Journal รายงานว่า จอร์ช โซรอส มหาเศรษฐีเจ้าของกองทุนเฮชฟันด์ชื่อดัง เพิ่งได้บริจาคทรัพย์สินส่วนใหญ่อันมหาศาลของเขาให้กับองค์กรกุศลของตน
โดยได้โอนเงินบริจาค 18,000 ล้านดอลลาร์ให้กับมูลนิธิ Open Society ซึ่งเป็นกลุ่มเครือข่ายการกุศลที่แพร่กระจายกว้างขวางไปในมากกว่า 100 ประเทศที่ทำโครงการช่วยเหลือผู้ลี้ภัย งานสาธารณะสุข และงานกุศลด้านสังคมอื่นๆ
ซึ่งเงินจำนวน 18,000 ล้านดอลลาร์นี้คิดเป็นสัดส่วนเท่ากับเกือบ 80% ของมูลค่าทรัพย์สินสุทธิของคุณโซรอส ซึ่งนิตยสารฟอร์บส์ระบุในวันอังคารว่ามีอยู่ประมาณ 23,000 ล้านดอลลาร์
การบริจาคครั้งล่าสุดของเขาผลักดันให้มูลนิธิ Open Society ผงาดขึ้นมาสู่แถวหน้าขององค์กรการกุศลในสหรัฐโดยวัดจากมูลค่าทรัพย์สิน แต่ยังเป็นรองมูลนิธิ Bill and Melinda Gates
ทั้งนี้นิตยสารฟอร์บส์จัดให้คุณโซรอสอยู่ในอันดับที่ 29 ของมหาเศรษฐีที่รวยที่สุดในโลก
เว็บไซต์ชีวประวัติส่วนตัวของโซรอส ระบุว่างานการกุศลครั้งแรกของ โซรอส คือการจัดหาทุนการศึกษาให้กับนักศึกษาผิวดำในเซาธ์อาฟริกา ในยุคที่ประเทศนี้ยังถูกปกครองด้วยรัฐบาลคนผิวขาวที่มีนโยบายเหยียดผิวสี
ที่มา : http://www.moneychannel.co.th/news_detail/19279/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: